सर्व ब्राह्मण समाज का परिचय सम्मेलन
रायपुर| सर्व ब्राह्मण समाज का युवक-युवती परिचय सम्मेलन विप्र भवन में संपन्न हुआ। इसमें दो सौ से ज्यादा युवक-युवती ने अपना परिचय दिया। रायपुर के साथ ही महासमुंद, डोंगरगढ़, छुरिया, कवर्धा राजनांदगांव, बालोद के युवा भी सम्मेलन में शामिल हुए। समाज का यह दूसरा परिचय सम्मेलन था। इस मौके पर कार्यक्रम के मुख्य अतिथि महापौर प्रमोद दुबे ने आयोजन की सराहना की। वहीं समाज के प्रांताध्यक्ष ललित मिश्रा ने कहा कि स्वजातीय परिचय सम्मेलन से अंतरजातीय विवाह पर रोक लगेगी और स्वस्थ्य सामाजिक वातावरण का निर्माण होगा। इस मौके पर त्रिभुवन नाथ तिवारी, रजनीश मिश्रा, ऋचा तिवारी, अनिल पांडेय, अजय पांडेय, श्वेता शुक्ला, आशुतोष शर्मा आदि मौजूद थे।
hin_Deva hin_Deva